جامی نەتەوەکانی ئەورووپای ٢٠١٢
جامی نەتەوەکانی ئەورووپا ٢٠١٢، یان یۆرۆی ٢٠١٢، ١٤ەمین پاڵەوانێتی ئەوروپا بوو بۆ تیپە نیشتمانییەکانی تۆپی پێی پیاوان کە لەلایەن یوفا ڕێکخرابوو. پاڵەوانێتی کۆتایی کە لە نێوان ٨ی حوزەیران و ١ی تەمموزی ٢٠١٢ بەڕێوەچوو، بە هاوبەشی لەلایەن پۆڵەندا و ئۆکرانیا (هەردووکیان میوانداری یەکەمجارەیان بوو) بوون. لە کۆتاییدا، ئیسپانیاوە بووە پاڵەوان، کە لە یاری کۆتایی  لە شاری کیێڤ، بە ئەنجامی ٤-٠ لە ئیتاڵیایان بردەوە.

پێشنیاری میوانداریکردنەکەی پۆڵەندا و ئۆکرانیا لەلایەن لیژنەی بەڕێوەبەریی یەکێتیی تۆپی پێی ئەورووپا لە ١٨ی نیسانی ٢٠٠٧ بەفەرمی هەڵبژێردرا. دوو تیپی میواندار بە شێوەیەکی خۆکارانە بەشداربوون لە پاڵەوانییەتییەکە، هاوکات ١٤ تیمی کۆتایی کە مابوونەوە لە ڕێگەی پێشبڕکێیەکی پاڵاوتنەوە یەکلایی کرانەوە، ئەمەش لە کۆی ٥١ هەڵبژاردەی وڵاتان بوو، لە ئابی ٢٠١٠ تا تشرینی دووەمی ٢٠١١ یارییەکانی پاڵاوتن ئەنجام دران. ئەمە دوا پاڵەوانێتی ئەوروپا بوو کە ١٦ هەڵبژاردە تێیدا بەشداربووبن کە ئەم یاسایە لەوەتەی ١٩٩٦ەوە کاری پێدەکرا؛ بەڵام لە یۆرۆی ٢٠١٦ بەدواوە، فراوانتر کرا بۆ ٢٤ هەڵبژاردە.

یۆرۆی ٢٠١٢ لە هەشت یاریگا ئەنجامدرا، لە هەر وڵاتێکی میواندار چوار یاریگا بەکارهاتن. پێنج یاریگای نوێ بۆ پاڵەوانێتییەکە دروستکران و میواندارەکان سەرمایەگوزارییەکی زۆریان لە باشترکردنی ژێرخانەکانی وەک هێڵی ئاسن و ڕێگاوبانەکان کرد، ئەمەش لەسەر داوای یەکێتی تۆپی پێی ئەوروپا بوو. یۆرۆی ٢٠١٢ ژمارەی پێوانەیی ئامادەبووانی بۆ فۆرماتەکەی ١٦ تیپی تۆمارکرد، بۆ بەرزترین ئاستی ئامادەبوونی کۆی گشتی (١،٤٤٠،٨٩٦) و تێکڕای ئامادەبوون لە هەر یارییەکدا (٤٦،٤٨١).

ئیسپانیا بووە یەکەم هەڵبژاردە کە دوو پاڵەوانێتی ئەوروپا لەسەریەک بەدەستهێناوە، هەروەها سێ پاڵەوانێتی گەورەی لەسەریەک ( یۆرۆ ٢٠٠٨, مۆندیالی ٢٠١٠ و یۆرۆ ٢٠١٢).  ئیسپانیا پێشتر بە بردنەوەی مۆندیال بەشداری جامی کیشوەرەکانی ٢٠١٣ی بەدەستهێنابوو، بۆیە ئیتاڵیا پلەی دووەمی بەدەستهێنا لەبری ئەوە سەرکەوتنی بەدەستهێنا. وەک لە یۆرۆی ٢٠٠٨ لە نەمسا و سویسرا، هەردوو وڵاتی میوانداری ٢٠١٢ لە قۆناغی کۆمەڵەکاندا دۆڕان.

چەند یاریزانێک بوونە گۆڵکاری یۆڕۆی ٢٠١٢، کە گشتیان ٣ گۆڵیان کردبوو، بەڵام بەهۆی ئەوەی فێرناندۆ تۆرێس گۆڵێکی درووست کرد و کەمترین خولەکی ئەو یاریزانانەی کرد کە سێ گۆڵیان تۆمارکرد بوو، وەک تاکە براوەی پێڵاوی زێڕین بۆ پاڵەوانێتییەکە دەستنیشانکرا.

داخوازی میوانداریکردن 
میوانداریکردنی چالاکییەکە سەرەتا بە پێنج پێشنیار کێبڕکێی لەسەر کرا کە نوێنەرایەتی حەوت وڵاتیان دەکرد: کرواتیا-مەجارستان، یۆنان، ئیتاڵیا، پۆڵەندا-ئۆکرانیا و تورکیا. لە تشرینی دووەمی ٢٠٠٥، دوای ڕەچاوکردنی سەرەتایی داتاکانی پێشنیارەکان لەلایەن یوفا، هەردوو پێشنیاری یۆنانی و تورکیا لە پرۆسەکەدا نەهێڵران، دەرەنجام سێ بژاردە مانەوە.

لە ئایاری ٢٠٠٦دا، ئەمەش قۆناغی دووەمی پرۆسەی هەڵبژاردنی بەدوای خۆیدا هێنا، کە بریتی بوو لە سەردانیکردنی یەکێتی تۆپی پێی ئەوروپا بۆ هەموو کاندیدەکان.  بڕیار بوو بڕیاری کۆتایی لە ٨ی کانوونی دووەمی ٢٠٠٦ لە نیۆن ڕابگەیەنرێت، بەڵام ئەمە دواخرا بۆ ئەوەی "کاتی زیاتر بدرێت بە کۆمەڵەکانی پێشکەشکردن بۆ وردکردنەوەی پێشنیارەکانیان".  لە ١٨ی نیسانی ٢٠٠٧، کاندیدکردنی پۆڵەندا و ئۆکرانیا بە دەنگی لیژنەی بەڕێوەبەری یەکێتی ئەوروپا هەڵبژێردرا، لە کۆبوونەوەیەکدا لە کاردیف .  ئەوە یەکەمجار بوو کە یەکێتی تۆپی پێی ئەوروپا لە ساڵی ١٩٧٦ ەوە ڕێکخراوی پاڵەوانێتییەکە ببەخشێتە وڵاتانی بلۆکی ڕۆژهەڵاتی پێشوو.

پۆڵەندا-ئۆکرانیا بووە سێیەم هەوڵی هاوبەشی سەرکەوتوو بۆ پاڵەوانێتی ئەوروپا، دوای ئەوانەی بەلجیکا-هۆڵەندا ( ٢٠٠٠ ) و نەمسا-سویسرا ( ٢٠٠٨ ). کاندیدەکەیان زۆرینەی ڕەهای دەنگی بەدەستهێنا، هەر بۆیەش براوەی هەڵبژاردنەکە ڕاگەیەندرا، بەبێ ئەوەی پێویستی بە خولی دووەم هەبێت. ئیتاڵیا کە دەنگەکانی دیکەی بەدەستهێنا،  بە پاڵێوراو دادەنرا بۆ بردنەوەی میواندارییەکە، بەڵام ڕووداوەکانی توندوتیژی هاندەران و سکانداڵ و یاریکردن بە ئەنجامی یارییەکان بە شێوەیەکی سەرەکی وەک هۆکاری پشت شکستەکەیان ئاماژەیان پێکرا. 

دواتر هەندێک گۆڕانکاری لە پلانی سەرەتایی پێشنیارەکاندا ڕوویدا، سەبارەت بە شوێنەکان، پێش ئەوەی یەکێتی ئەوروپا هەشت شاری میوانداری لە ساڵی ٢٠٠٩دا پشتڕاست بکاتەوە. لە کاتی پرۆسەی ئامادەکارییەکان لە پۆڵەندا و ئۆکرانیا، یوفا چەندین جار نیگەرانی خۆی دەربڕی سەبارەت بە ئامادەکارییەکانیان بۆ میوانداریکردنی چالاکییەکە, لەگەڵ کاندیدە جیاوازەکان کە وەک میوانداریی جێگرەوە دیاریکران وەک ئەگەری باشتر نەبوون؛   بەڵام لە کۆتاییدا یەکێتی ئەوروپا هەڵبژاردنی ئەوانی دووپاتکردەوە.

پاڵاوتن 
تیروپشکی پاڵاوتنەکانی یۆرۆی ٢٠١٢ لە وارشۆ لە ٧ی شوباتی ٢٠١٠ ئەنجامدرا.  پەنجا و یەک تیپ چوونە نێو یاریگاکانەوە بۆ ئەوەی ڕکابەری لەسەر ئەو چواردە پلەیەی کە لە یاری کۆتاییدا مابوونەوە، شانبەشانی پۆڵەندا و ئۆکرانیا هاوکارە میواندارەکان. تیپەکان بەسەر نۆ گروپدا دابەشکران، تیروپشکەکە بۆ یەکەمجار پلەبەندی نوێی هەڵبژاردەی یەکێتی تۆپی پێی ئەوروپا بەکارهێنرا بەمەبەستی دیاریکردنی ئاستەکان. وەک پاڵەوانی پێشوو، ئیسپانیا بە شێوەیەکی ئۆتۆماتیکی خرایە لیستی یەکەمەوە. پرۆسەی پاڵاوتنەکان لە ئابی ٢٠١٠ دەستی پێکردووە و لە تشرینی دووەمی ٢٠١١ کۆتایی هات. لە کۆتایی قۆناغی پاڵاوتنەکانی کۆمەڵەکان لە تشرینی یەکەمی ٢٠١١، نۆ براوەی کۆمەڵەکان بە شێوەیەکی خۆکارانە سەرکەوتنیان بەدەستهێنا، لەگەڵ بەرزترین پلە پلەی دووەمەکان، چوار تیمی ماوەش لە نێوان ئەو ٨ تیمە ئەنجامدرا کە پلەی دووەمیان بە خاڵی نزمتر بەدەستهێنا بوو، لە نێویاندا ٤ تیپ سەرکەوتن بۆ پاڵەوانییەتییەکە.

دوانزە لە شانزە هەڵبژاردەی بەشداربوو لە یۆڕۆی ٢٠٠٨ دووبارە بەشداربوونەوە. ئینگلتەرا و دانیمارک دوای ئەوەی لە ساڵی ٢٠٠٨بەشداریان نەکرد، گەڕانەوەیان بۆ یۆرۆ بەدەستهێنا، کۆماری ئێرلەنداش دوای بیست و چوار ساڵ دوورکەوتنەوە گەڕایەوە و دووەم دەرکەوتنی خۆیان لە پاڵەوانێتی ئەوروپا ئەنجامدا. یەکێک لە هاوکارەکانی میوانداری ئۆکرانیا یەکەمجار وەک وڵاتێکی سەربەخۆ دەرکەوت (پێش ساڵی ١٩٩٢ ئۆکرانیا وەک بەشێک لە یەکێتی سۆڤیەت بەشداری کرد). جگە لە سربیا – بەپێی ڕیزبەندی یوفا لە کۆتایی قۆناغی پاڵاوتنەکاندا – شانزە هەڵبژاردەی ئەوروپا کە پلە بەرزترینیان هەبووە، هەموویان سەرکەوتنیان بۆ پاڵەوانێتییەکە بەدەستهێنا.

ئەم شانزە تیپە سەرکەوت بۆ پاڵەوانیەتییەکە:

دروشمی پاڵەوانیەتیەکە 
دروشمی پاڵەوانیەتیەکە کە بە ناوی دروستکردنی مێژوو بە یەکەوە ھەر لە کاتی ئاشکراکردنی لۆگۆی پاڵەوانیەتیەکە ڕاگەیێنرا، دروشمەکە گوزارشت لە یەکگرتنی ھەردوو وڵاتی ئوکراینا و پۆڵەندا دەکات لە ڕابردوو و ئێستاش وەک دوو نەتەوەی بە ھیوای گەورەی ڕۆژھەڵاتی ئەورووپا تێدەکۆشن بۆ پێشکەشکردنی جوانترین ڕوخساریان بۆ بەڕێوەچوونی پاڵەوانیەتیەکی سەرکەوتوویی ئەورووپا. لۆگۆی فەرمی پاڵەوانیەتیەکە لە ١٤ی دیسێمبێری ساڵی ٢٠٠٩ لە ئاھەنگێکی تایبەت لە گۆڕەپانی میخایلیڤیسکا لە شاری کیێڤ پایتەختی ئوکراینا ئاشکرا کرا، لۆگۆیەکە بناغەکەی لە ویسنانکی و ڤیتینانکی وەرگرتووە کە نریتێکی کەلتووری مێژوویی برینی کاغەزە لە وڵاتانی ئوکراینا، پۆڵاند و بیلاڕوسیا، ھونەرەکە سیمبلولی سروشتی پانتایی ھەردوو وڵاتەکە دیاری دەکات.

بەدەستھێنانی شەڕەفی میوانداری لەلایەن پۆلاند و ئوکراینا 
ئۆفەری پۆڵەندا و ئوکراینا لە ١٨ی ئەپریل-نیسانی ساڵی ٢٠٠٧ لە لایەن لیژنەی جێبەجێکاری فێدراسیۆنی تۆپی پێی ئەورووپا دەست نیشان کرا ئەمەش دوای سەرکەوتنی بەسەر ئۆفەرەکانی ئیتالیا و ھەردوو و فایلی ھاوبەشی کرۆواتیا - ھەنگاریا ،پۆڵەندا و ئوکراینا دەبێتە سێیەم پاڵەوانیەتی کە بەیەکەوە میوانداری بکەن لە دوای سەرکەوتنی بەلجیکا و ھۆڵەندا لە ساڵی ٢٠٠٠ و نەمسا و سویسرا لە ساڵی ٢٠٠٨، ھەرچەند ئیتالیا فایلێکی زۆر باشی پێشکەش کرد و پاڵێوراوێکی بەھێز بوو بۆ بەدەست ھێنانی سەرکەوتن لە میوانداری کردنی پاڵەوانیەتیەکە بەڵام بە ھۆی تێوەگڵانی لە کەیسی گەندەڵی وەرزشی ئەوا دوور خرایەوە و پۆڵەندا و ئوکراینا ھەڵبژێردران.

شارەکان 
ئەو شارانەی یاریەکانی تێدا ئەنجام دەدرێن ٨ شارن چواریان لە پۆلەندا وە چواریشیان لە ئوکراینان.

ناوی شارەکانی پۆلەندا 
 واڕسۆ
 گدانسک
 ڤڕۆسواف
 پۆزنان

ناوی شارەکانی ئوکراینا 
 کیێڤ
 دۆنێتسک
 خارکیێڤ
 لڤیڤ

یاریگاکان

دەستەی ناوبژیوانان 
فیدڕاسیۆنی تۆپی پێی ئەورووپا ١٢ ناوبژیوان و چوار ناوبژیوانی چوارەمی ـیان دەست نیشان کرد بۆ بەڕێوەبردنی یارییەکانی جامی نەتەوەکانی ئەوڕووپا ٢٠١٢ لە ھەردوو وڵاتی پۆڵاند و ئوکراینا، لە ٢٠ـی دیسێمبێری ساڵی ٢٠١١ ناوی ئەو ناوبژیوانانە ئاشکرا کران و بڕیاردا ھەر یارییەک پێنج ناوبژیوان بەڕێوەی ببەن، یەک ناوبژیوان سەرەکی و دووی یاریدەدەر و دوو ناوبژیوانی تر لە نێزیک گۆڵەکان دەبن، بە ھۆی سەرکەوتنی بەژداری کردنی پێنج ناوبژیوان لە یەک یاریدا لە خوولەکانی چامپیۆنزلیگ و یۆڕۆپالیگ ئەوا بڕیاردرا لەم پاڵەوانیەتیەش بەو سیستمە یاری بکەن ئەمەش بۆ چاودێری کردنی ھێڵی گۆڵ ویارمەتیدانی ناوبژیوانی سەرەکی لە بڕیاردان.

 لەسەر ھێڵ بە مانای ناوبژیوانی یەدەک دێت، ھەر کاتێک ناوبژیوانێک تووشی پێکان ھات ئەوا ڕاستەوخۆ بانگھێشت دەکرێت.

وڵاتانی بەشداربوو 
پاڵەوانیەتیەکە بە بەژداری ١٦ ھەڵبژاردە بەڕێوەدەچێت کە ئەمەش فۆڕماتی پاڵەوانیەتیەکە لەوەتەی ساڵی ١٩٩٦، ھەندێک لە فیدڕاسیۆنە ئەندامەکانی ئەورووپا لە ھەوڵی ئەوەدان ڕێژەی بەژداری کردنی ھەڵبژاردەکان زیاد بکەن بۆ ٢٤ ھەڵبژاردە چونکە لە یۆڕۆـی ١٩٩٦ فیدڕاسیۆنی ئەورووپا ٤٨ ئەندام یھەبوو و ئێستاش ڕێژەی ئەندامیەتی بەرز بۆتەوە بۆ ٥٣ ئەندام ھەر بۆیە بەپێی بڕیارەکان ئەوا بۆ جامی نەتەوەکانی ٢٠١٦ ڕێژەی بەژداری کردن بەرز دەکرێتەوە بۆ ٢٤ ھەڵبژاردە.

دوانزە ھەڵبژاردە لە کۆی شانزەی بەژدار بوو بەژداریان لە پاڵەوانیەتی ڕابردوو لە ساڵی ٢٠٠٨ـدا کردووە کە ھەردوو ھەڵبژاردەی ئینگلیزی و دانیمارکی دوا بەژداریان دەگەڕێتەوە بۆ ساڵی ٢٠٠٤ و ھەڵبژاردەی کۆماری ئیرلەند دواھەمین بەژداری دەگەڕێتەوە بۆ ٢٤ ساڵ پێش ئێستا و ئەمە دەبێتە دووەم بەژداری لە مێژوودا، کەچی ھەڵبژاردەی ئوکراینا یەکەم بەژداری کردنیەتی بە شێوەی وڵاتێکی سەربەخۆ ئەمەش دوای بەژداری کردنی لە ساڵی ١٩٦٠ بەڵام وەک بەشێک یەکێتیی سۆڤیەت.
  (وڵاتی میوانداری پاڵەوانیەتیەکە)
  (وڵاتی میوانداری پاڵەوانیەتیەکە)
  (پلەی دووەم لە خوولی ڕابردوو)
  (پلەی یەکەم لە خوولی ڕابردوو)

تیروپشکی پاڵەوانیەتی و ئەنجامی کۆمەڵەکان 
تیروپشکی ھەڵبژاردنی کۆمەڵەکانی یارییەکە لە ٢ـی دیسێمبێر-کانوونی یەکەمی ساڵی ٢٠١١ لە یۆکڕاین پاڵاس بۆ ھونەرەکان لە شاری کیێڤ ـی پایتەختی ئەو وڵاتە بەڕێوەچوو، ئاھەنگەکە زیاتر لە یەک کاتژمێری پێچوو و لە لایەن ھەردوو پێشکەشکار ئۆلگا فریموت و پیۆتر سۆبسزنسکی پێشکەش کرا.

تۆپ 
ئەو تۆپەی یاریەکانی تیادا ئەم پاڵەوانیەتیە پێ بەڕێوە ئەچی لەلایەن کۆمپانیای ئەدیداسی وەرزشی وەشێنرا، ئەم تۆپە بەنێوی تانگۆ ١٢ ەیە کە لە ڕێوەڕەسمێکدا گۆڵپارێزی یانەی ڕیال مەدرید و ھەڵبژاردەی ئیسپانیا ئیکەر کاسیاس ناو و شێوەی تۆپەکە ئاشکرا کرا!

بەختھێنەرەکان 
سلاڤیک و سلاڤکۆ ھەردووکیان ماسکۆت یان بەختھێنەری فەرمی یوێفا یۆڕۆـی ٢٠١٢، دووانەن و نوێنەرایەتی پۆڵاند و یۆکڕاین دەکەن بە پۆشینی درێسی ھەڵبژاردەی نیشتیمانی، ئەم دوو ماسکۆتە لە دیسێمبێری ساڵی ٢٠١٠ ئاشکرا کران وە ئەم دوو ناوە لە دوای ڕاپرسیەکی گەورە لەسەر تۆڕی ئینتەرنێت ھەڵبژێردران کە چوار ناوی تر ڕکابەرییان دەکرد کە بریتی بوون لە سیێمۆ و ستریمۆ و کلیمێک، لادکۆ، ھەرچەندە ناوی سلاڤکۆ بە دڵی پۆڵاندیەکان نەبوو چونکە پیتی ڤ لە زمانی پۆڵۆنیدا نیە بەڵکو لە جیاتی ئەو پیتە پیتی و بەکار دەھێنرێت کەچی پیتی ڤ تەنھا لە ووشەیەکی کەم بەکار دەھێنرێت لە قسەپێکردنی ڕۆژانە ھەر بۆیە پۆڵۆنیەکان بڕیاریاندا لە پیتێکی تایبەت بە زمانی خۆیان بخەنە نێو ووشەکە بەڵام فیدڕاسیۆنی تۆپی پێی ئەورووپا ڕێگە نادات ھیچ ئالفابێتێک جگە لە ئینگلیزی لەم جۆرە شتانە بەکار بھێنرێت، دیزاینی ھەردوو ناوەکە لە لایەن کۆمپانیایی زەبەلاحی ئەمریکی واڕنێر بڕۆس دیزاین کراوە.

درووشمی نازیەکان 
ئاژانسی ھەواڵی بی بی سی ڕیپۆرتاژێکی لەو دوو وڵاتە ئەنجامداوە کە ماوەی مانگێکی خایاندووە، تێیدا بە بەڵگەی ڤیدیۆیی سەلماندووێتی کە چۆن لە یاریگاکانییان سوکایەتی بە یاریزانە ڕەش پێستەکان دەکرێت و تا ئێستاش سڵاوی ‘ نازی ‘ بەکاردەھێنرێت.
لەگەڵ ئەوەش پۆلیسی وڵاتەکە تەنیا بۆ ئەوە ئاگادارکراونەوە کە گیانی ئامادەبووانی یاریگا بپارێزن بۆیە زۆرێ لەیاریکەرانی ئیتالیا و ئینگلتەڕا نەیانھێشت خێزانەکانیان ھاوسەفەریان بن لەبەر مەترسی لە ئوکراینا وە لە وڵاتی پۆلەنداش بەم دواییە تەقینەوەیەک ئەنجام درا کە زۆرێک لە وڵاتان خەریک بوو بەم ھۆیەوە پاشەکشە بکەن
بەڵام لەکۆتایی بەشداریان کرد سۆڵ کامبڵی کاپتنی پێشووی ھەڵبژاردەی ئینگلتەرا لەم دواییە بۆ ڕاگەیاندنەکان لەبارەی ئەم کێشەیەوە بەم شێوەیە دواوە:

کەناڵ و میدیاکان و گواستنەوەی یاریەکان 
تی ڤی پی گشت یارییەکانی پۆڵاند دەگوازێتەوە کەچی ھەردوو کەناڵی ئێن تی یو و تی ئاڕ کەی گشت یارییەکانی وڵاتی یۆکڕاین دەگوازنەوە.
لە یەناییری ساڵی ٢٠١٢ ئاشکرا کرا کە کۆمپانیایی تێلیکۆمی پۆڵاندی و کۆمپانیایی ئۆڕانج توانیان یەکەم تاقی کردنەوەی تەکنۆلۆژیایی گواستنەوەی ڕاستەوخۆ تاقی بکەنەوە لە زیاتر لە ٢٠ شوێنی جیاوازی پۆڵاند و یۆکڕاین لە شارە گەورەکان، یاریگاییەکان، ھوتێل و شوێنی کۆنفڕانسەکان کە تاقی کردنەوەکەش سەرکەوتوو بوو.

دانانی ھێلی ئینیەرنێتی خێرا 
بەپێی ڕێنماییەکانی فیدڕاسیۆنی تۆپی پێی ئەوروپی ئەوا پێویستە کۆمپانیایی تێلیکۆمی پۆڵۆنی ئینتەرنێتێکی خێرا بە خێرایی ١٤٠ گێگا بایت بۆ یەک چرکە ئامادە بکات لە یاریگاییەکانی پۆڵاند و ھێڵێکی تر بە خێرایی ٢٨٠ گێگا بایت ئامادە بکات بۆ پەیوەندی ڕاستەوخۆیی نێوان پۆڵاند و یۆکڕاین، ئەمەش بە ھۆی گواستنەوەی یارییەکانی ئەم پاڵەوانیەتیە بە شێوازی ئێچ دی و ٣دی، ھەروەھا پێویستە بۆ ھەر یارییەک ٣١ کامێرای کوالیتی بەرز ئامادە بکات بۆ ئەوەی ڕووداوەکان بە جوانترین شێوە بگوازرێتەوە سەرباری ھەندێک کامێرای زیادە بۆ چالاکیەکانی تری دەرەوەی یاریگا وەک ڕیکۆرد کردنی گەیشتنی ھەڵبژاردەکان بۆ یاریگا و پرێس کۆنفڕانس و ھەروەھا ئەنجامدانی چاوپێکەوتن لەگەڵ یاریزانان و ئەوانی تر.
بارەگای سەرەکی گواستنەوە و پەخش کردنی یارییەکان لە ھۆڵی ئێکسپۆی نێونەتەوەیی دەبێت لە شاری واڕسۆی پایتەختی پۆڵاند.

فرۆشتنی بلیتی یاریەکان 
بلیت یان تیکیتی یارییەکان ڕاستەوخۆ لە ڕێگەی پێگەی فەرمی فیدڕاسیۆنی تۆپی پێی ئەوروپی فرۆشران و ڕێژەیەکی تر دابەش کران بەسەر ھەر ١٦ فیدڕاسیۆنە بەژدار بووەکانی یۆڕۆی ٢٠١٢، بەپێی ئامادە کردنی فۆڕمی تیکیتەکان ئەوا لە مارس-ئازار ـی ساڵی ٢٠١١ بڕی ١٫٤ میلیۆن بلیت ئامادە کران بۆ ھەر ٣١ یارییەکانی پاڵەوانیەتیەکە، کەچی زیاتر لە ١٢ میلیۆن داواکارییان پێگەیشت بۆ بەدەست ھێنانی فۆڕمی تیکیتەکە، ئەمەش بە بەراورد لەگەڵ پاڵەوانیەتی ڕابردوو بە ڕێژەی ١٧٪ زیادی کردووە کە ڕیکۆردی مێژوویی لە ڕوویی تیکیت فرۆشتنەوە شکاند لەسەر ئاستی پاڵەوانیەتیەکانی نەتەوەکانی ئەورووپا. نرخی بلیتەکان لە قۆناغی کۆمەڵەکان و لە کورسی پشت گۆڵەکان بە ٣٠ یۆڕۆ بوو کەچی بۆ یاری فایناڵ و لە کورسی لای سەرەکی یاریگا نرخی بلیت بەرز بوەوە بۆ ٦٠٠ یۆڕۆ، بەڵام نرخەکە لە بازاڕی ڕەشدا زۆر زیاترە و ڕەنگە بۆ یاری فایناڵ خۆی لە ٣٠٠٠ یۆڕۆ بدات.

کۆمەڵە و یاری و ئەنجامەکان 
لەم پاڵەوانیەتیە ١٦ تیپ بەشدارن ھەر ٤ تیپێک دابەش دەکرێنە سەر کۆمەڵێک واتە ژمارەی سەرجەمی کۆمەڵەکان ٤ کۆمەڵەیە، وە بەپێی یاسای یەکێتی تۆپی پێ ئەورووپا لەھەر کۆمەڵێک ٢ تیپی یەکەم سەردەکەون بۆ قۆناغی ھەشتەم وە لە قۆناغی ھەشتەم تەنیا چوار ھەڵبژاردە ئەمێننەوە کە بە چوارگۆشەی زێڕین ناسراوە لەم چوار ھەڵبژاردەیە دوانیان دەگەنە کۆتایی پاڵەوانیەتیەکە وە براوەی کۆتایی دەبێتە پاڵەوانی خوول، وە لەم پاڵەوانیەتیە یاری بۆ دیاریکردنی پلەی سێیەم و چارەم ناکرێت!

کاتەکان بەپێی کاتی ھەرێمی کوردستانە

کاتەکان بەپێی کاتی ھەرێمی کوردستانە

کاتەکان بەپێی کاتی ھەرێمی کوردستانە

کاتەکان بەپێی کاتی ھەرێمی کوردستانە

یەکەم و دووەمی ھەر کۆمەڵەیەک دەگەنە قۆناغی ٨!

قۆناغی چوار گۆشەی زێڕین یان غۆناغی چوار تیپی کۆتایی ئەو ھەڵبژاردانەی لە یاری قۆناغی ٨ بباتەوە دەگاتە ئەم یاریە

ئەو ھەڵبژاردەیەی یاری قۆناغی چوار گۆشەی زێڕین بباتەوە دەگاتە یاری کۆتایی

ئامارەکان دوای پاڵەوانیەتیەکە 
 پاڵەوان ھەڵبژاردەی ئیسپانیا
 ٧٦ گۆڵ لە کۆی ٢٣ یاری
 ئیسپانیا زۆرترین گۆڵی تۆمارکردووە کە ١٢ گۆڵە و ٢ گۆڵ بۆ ھەر یارییەک.
 ئیسپانیا کەمترین گۆڵی لێکراوە کە تاکە گۆڵێکە و ئیتاڵیا لە قۆناغی کۆمەڵەکان تۆماری کردووە.
 ئێرلەندا کەمترین گۆڵی تۆمارکردووە کە تاکە گۆڵێکە.
 ئێرلەندا زۆرترین گۆڵی لێکراوە کە ٩ گۆڵە.
 گەورەترین بردنەوە لەلایەن ئیسپانیا تۆمارکراوە کە لەبەرامبەر کرواتیا لە قۆناغی کۆمەڵەکان و ئیتاڵیا لە یاری کۆتایی کە بە ئەنجامی ٤ گۆڵی بێبەرامبەر کۆتایی ھات.
 گۆڵکاری پاڵەوانیەتیەکە ٦ یاریکەر بوو بەڵام لەکۆتایی یوفا ھێرشبەری ئیسپانی فێرناندۆ تۆرێس ی کردە گۆڵکاری پاڵەوانیەتیەکە بەتۆمارکردنی ٣ گۆڵ
 باشترین یاریکەری پاڵەوانیەتیەکە ئەندرێس ئەنێستا بوو لەھەڵبژاردەی ئیسپانیا
 باشترین گۆڵپارێزی پاڵەوانیەتیەکە ئیکەر کاسیاس بوو لەھەڵبژاردەی ئیسپانیا
 یاریکەرانی ھەڵبژاردەی ئیسپانیا زۆرترین پاسیان داوە ٤٨٩٣ پاسی داوە لەنێوانیدا ٣٩١٥ی درووست بووە
 یاریکەری ئیسپانی چاڤی ھێرناندێز توانی ٦٢٠ پاس بەتەنیا بدات و تێیدا ٥١٣ پاسی سەرکەوتوو بووە
 یاریکەری پرتووگالی کریستیانۆ ڕۆناڵدۆ ٢٠ جا شووتی کردووە کە ١٥ەی بۆ ناو گۆڵ بووە
 یاریکەری ئیسپانی فرناندۆ تۆرێس بەکەمترین کات کە ١٨٨ خوولەک بووە توانی سێ گۆڵ تۆمار بکا ببێتە گۆڵکاری پاڵەوانیەتیەکە بە سێ گۆڵ
 یاریکەری ئیتالی ماریۆ بارۆتێللی زۆرترین فاولی لەسەر گیراوە کە ١٧ فاولە.

تیپە خەڵاتکراوەکان بە پارە

باشترین یاریزان 

ئەندرێس ئەنێستا ئەستێرەی ھەڵبژاردەی تۆپی پێی ئیسپانیا بە باشترین یاریزانی یاری کۆتایی جامی نەتەوەکانی ئەورووپا و باشترین یاریزانی پاڵەوانێتییەکە دەستنیشانکرا. ھەرچەندە ھیچ گۆڵێکی لە یارییەکەدا تۆمارنەکرد بەڵام ئەنێستا ھاوکارییەکی زۆری ھاوڕێیکانی کرد و ھەمیشە سەرچاوەی مەترسییەکانی ئیسپانیا بوو لە یاریی کۆتاییدا. ئیسپانیا و ئینیێستا لە ماوەی ٤ ساڵی ڕابردوو سێ نازناوی یەک لەسەریەکیان بەدەستھێناوە کە بریتین لە ٢ نازناوی جامی نەتەوەکانی ئەورووپا و جامی جیھانیی فیفای ٢٠١٠.

بابەتی پەیوەندیدار 
 جامی نەتەوەکانی ئەورووپا
 جامی نەتەوەکانی ئەورووپا ١٩٦٠

سەرچاوەکان 
 *ماڵپەڕی یەکێتی تۆپی پێی ئەوڕووپا
 ماڵپەڕی یاریگا |پێشەکەیەک بۆ یۆڕۆی ٢٠١٢
 ماڵپەڕی یاریگا|یاریگاکانی ئوکراینا و پۆلەندا بۆ میوانداری یۆڕۆی ٢٠١٢ 
 یارـ یۆڕۆـیگا:سەرجەم ناوبژیوانانی یۆڕۆی ٢٠١٢ 
 پەڕەی جامی نەتەوەکانی ئەوڕووپای ٢٠١٢ لە ماڵپەڕی یووفا
 پەڕەی جامی نەتەوەکانی ئەوڕووپا٢٠١٢ | ماڵپەڕی ھای کورە
 ماڵپەڕی بێتینبگ - یۆڕۆ ٢٠١٢
 ماڵپەڕی کوورە | یۆڕۆی ٢٠١٢
 ماڵپەڕی گۆڵی وەرزی | جامی نەتەوەکانی ئەوڕووپای ٢٠١٢
 سوود وەرگرتن لە ویکیپێدیای ئنگلیزی لە بابەتی جامی نەتەوەکانی ئەوڕووپای ٢٠١٢

سەرچاوەکان 

گەشتیاری لە ئەورووپای ڕۆژھەڵات
جامی نەتەوەکانی ئەورووپا بۆ تۆپی پێی ٢٠١٢